Rikunarita-ORG/Wikinium huggingface dataset:
# Schlieffeni plaan

**Schlieffeni plaan** oli Saksamaa armee peastaabis Alfred von Schlieffeni juhtimisel välja töötatud sõjaline plaan Prantsusmaa ja Venemaa purustamiseks. Plaani põhijooned said paika 1905. aastal, kuid seda täiendati ja muudeti kuni Esimese maailmasõja alguseni.

Schlieffeni plaani põhiideeks oli Prantsusmaa kiire alistamine, misjärel saanuks Saksamaa suunata kõik oma jõud Venemaa purustamiseks, sest sõja alguses loeti potentsiaalselt ohtlikumaks vastaseks esimest, mis suutnuks mobilisatsiooni Venemaast tunduvalt kiiremini läbi viia (Saksa ja Prantsuse mobilisatsiooniaega arvestati kahele, Venemaa oma aga kuuele nädalale). Prantslaste kiireks võitmiseks töötas Schlieffen välja hiiglasliku ümberhaaramisoperatsiooni, mis pidi lähtuma Saksa-Belgia piirist, kus Saksa sõjaväe parem tiib tungib läbi Belgia ning marsib laial rindel läände, pöördudes Pariisi kohal lõunasse, püüdes Prantsuse armeesid hiiglaslikku kotti võtta või hävituslahingutes purustada. Et saavutada parema tiiva võimalikult suur ülekaal, otsustas Schlieffen vähendada vasaku tiiva armeede arvu miinimumini, need pidid esialgu asuma vaid kaitses ning kui parema tiiva haarang oleks õnnestunud, pidanuks need võimaluse korral asuma pealetungile, et läbi viia Prantsuse armeede täielik ümberhaaramine.

Idarindele Venemaa vastu planeeris Schlieffen vaid ühe armee, mis pidi seal Prantsusmaa purustamiseni Ida-Preisimaad kaitsma. Kui prantslased oleks aga alistatud, olnuks sakslaste järgmiseks ülesandeks oma suurepärast raudteede võrku kasutades läänerinde väed võimalikult kiiresti itta liigutada, et Venemaa puruks lüüa.

Kui Schlieffen 1905. aastal peastaabi juhi kohalt lahkus, oli plaan üldjoontes valmis ning see rõhus vaid sakslaste parema tiiva tugevusele. Kuid Schlieffeni järglane Helmuth von Moltke hakkas kartma, et prantslased võivad liialt nõrgast vasakust tiivast läbi murda ning hakkas plaani muutma, paigutades üha enam vägesid paremalt tiivalt vasakule. Siiski jäi parem tiib vasakust tunduvalt tugevamaks ning ka Moltke arvas, et sõja korral suudetakse prantslased ikkagi purustada. Esimese maailmasõja alguses püüdiski Saksamaa Schlieffeni plaani ellu viia, kuid lahingute käigus tehti mitmeid möödalaskmisi ning kuu aega pärast sõja algust sisuliselt loobuti plaanist, kuna arvati, et prantslased on juba alistatud. Ent selle asemel, et end lööduks tunnistada, algatasid prantslased vasturünnaku, mis on tuntud Marne'i lahingu nime all, ning tõrjusid sakslased Pariisi alt tagasi. Schlieffeni plaani nurjumine tekitas läänerindel patiseisu, mida sõdivad pooled ei suutnud lahendada järgneva nelja aasta jooksul.
# Liiklusummik

Liiklusummikust hoolimata annavad viisakad autojuhid teed kiirabiautole
**Liiklusummik** on olukord, kus autoliiklus on seiskunud või toimib väga väikese kiirusega, põhjustades ajakadu ning õhureostust.

## Vaata ka

* Ummikutasu
# Ristroidvõlv

**Ristroidvõlv** on neljaosaline roidvõlv, mille konstruktsiooni aluseks on diagonaalsed, võlvi lagipunktis ristuvad või lõikuvad roided, nende vahel võlvisiilud, mis võivad olla laotud nii tahutud looduskiviplokkidest kui ka tellistest.

Hilisemad keerukamad võlvitüübid on ristroidvõlvist tuletatud.

## Pildid

* Ristroidvõlvid Salisbury katedraali kesklöövis
* St. Lambrechti kloostrikiriku ristroidvõlvid altvaates
* Tellistest roidvõlv Chorini kloostris

## Viited
# Belgia lennujaamade ja lennuväljade loend

*Siin loetletakse Belgias asuvaid lennujaamu ja lennuväljasid.*

* Antwerpeni lennujaam
* Brüsseli lennujaam
* Brüsseli Charleroi lennujaam
* Liège'i lennujaam
* Oostende lennujaam
# 112 (hädaabinumber)

**112** on hädaabinumber, mida saab valida ilma kõnealustustasu ja minutitasuta kõigilt laua- ja mobiiltelefonidelt või taksofonidest, et saada ühendust hädaabiteenistustega (päästeteenistus, politsei või kiirabi).

112-le helistamiseks ei pea ette valima riigi, linna või maakonna koodi.

Euroopa hädaabinumber 112 loodi Euroopa Nõukogu otsusega 29. juulil 1991.

Number on kasutusel Euroopa Liidus ja mitmetes riikides üle kogu maailma. Mõnedes riikides on 112 kasutusel paralleelselt vana hädaabitelefoninumbriga, näiteks Suurbritannias on kasutusel 999 ja 112. USAs on mõned sidefirmad seadnud nii, et numbrile 112 tehtavad kõned ühendatakse numbrile 911.

## Kasutus

Euroopa Liidus on hädaabinumbri 112 töökorralduse organiseerimine ja finantseerimine liikmesriikide õlgadel. Liikmesriikide otsustada on ka, kuhu kõne ühendatakse. Näiteks Eestis vastavad numbrile 112 tehtud kõnedele vastava väljaõppe saanud Häirekeskuse töötajad. Numbrit kasutavad ka Euroopa Liidu kandidaatriigid ja Euroopa Majanduspiirkonna liikmesriigid.

 AS Karell Kiirabi kiirabiauto Tallinnas. Külje peal on näha hädaabinumber 112
ITU soovitab oma liikmesriikidel hädaabinumbrit valides võtta peamiseks numbriks 112, 911 või mõlemad. GSM-standardi järgi on 112 hädaabinumber ja see võimaldab valides 112 saada hädaabiga ühendust ka Põhja-Ameerikas, kus sideoperaatorid ühendavad numbrile 112 tehtud kõned automaatselt numbrile 911. Austraalias ühendatakse 112 kõned numbrile 000.

## Vaata ka

* Kiirabi
* Eesti Häirekeskus

## Viited

## Välislingid

* Kuidas kutsuda kiirabi?
* Kiirabi väljakutsete prioriteedid
# 1825

◄ |
18. sajand |
**19. sajand**
| 20. sajand
| ►

◄ |
1790. aastad |
1800. aastad |
1810. aastad |
**1820. aastad**
| 1830. aastad
| 1840. aastad
| 1850. aastad
| ►

◄◄ |
◄ |
1821 |
1822 |
1823 |
1824 |
**1825**
| 1826
| 1827
| 1828
| 1829
| ►
| ►►

**1825. aasta** (**MDCCCXXV**) oli 19. sajandi 25. aasta.

## Sündmused Eestis

* Eestis oli 35 400 linnaelanikku.
* Tallinnas asutati Eestimaa Üldine Avalik Raamatukogu.
* ...

## Sündmused maailmas

* 28. veebruar – Suurbritannia ja Venemaa kirjutasid alla lepingule õiguste jagamise kohta Vaiksel ookeanil ja Kanada ning toona Venemaale kuulunud Alaska piiri lepingule.
* 18. august – šoti maadeuurija Alexander Gordon Laing jõudis esimese eurooplasena Timbuktusse, kus ta peagi tapeti.
* 25. august – Uruguay kuulutas ennast Hispaaniast iseseisvaks.
* detsembri algus – Venemaal algas dekabristide ülestõus.

## Sündinud

* ...

## Surnud

* 19. mai – Henri de Saint-Simon, prantsuse filosoof
* 11. juuni – Daniel Tompkins, USA 6. asepresident 1817–1825
* 13. oktoober – Maximilian I, Baieri esimene kuningas
* 1. detsember – Aleksander I, Venemaa keiser

## Viited
# Louis V

| Louis V |
| --- |
|  |
| Sünniaeg |
967 |
| Surmaaeg |
22. mai 987 (19-aastaselt) |
| [muuda Wikidatas] |

**Louis V** (umbes 967 – 21. mai 987) oli Prantsusmaa (Lääne-Frangi) kuningas aastail 986–987.

Ta on tuntud kui kuningas, "kes ei teinud midagi" (ladina keeles *"qui nihil fecit"*, prantsuse *Louis le Fainéant*).

Tema surmaga lõppes Prantsusmaal Karolingide dünastia.

|  |  |  |
| --- | --- | --- |
| Eelnev **Lothar II** | **Lääne-Frangi kuningas** 986–987 | Järgnev **Hugues Capet** |
# Uwe Krupp

Uwe Krupp (1997)
Uwe Krupp (2002)
**Uwe Gerd Krupp** (sündinud 24. juunil 1965 Kölnis) on Saksamaa endine elukutseline jäähokimängija ja praegu treener.
Ta oli esimene sakslane, kes võitis Stanley karika – seda 1996. aastal Colorado Avalanche’i koosseisus. Oma NHL-i karjääri jooksul mängis Krupp kaitsjana mitmetes meeskondades, sealhulgas Buffalo Sabres, New York Islanders, Quebec Nordiques, Colorado Avalanche, Detroit Red Wings ja Atlanta Thrashers. NHL-is kogunes tal kokku üle 700 mängu.

## Viited

## Välislingid

* Uwe Krupp NHL.com lehel
* Uwe Krupp eliteprospects.com lehel
* Uwe Krupp hockeydb.com lehel
# 1135

◄ |
11. sajand |
**12. sajand**
| 13. sajand
| ►

◄ |
1100. aastad |
1110. aastad |
1120. aastad |
**1130. aastad**
| 1140. aastad
| 1150. aastad
| 1160. aastad
| ►

◄◄ |
◄ |
1131 |
1132 |
1133 |
1134 |
**1135**
| 1136
| 1137
| 1138
| 1139
| ►
| ►►

**1135. aasta** (MCXXXV) oli 12. sajandi 35. aasta.

## Sündmused

* ...

## Sündinud

* Maimonides, juudi arst ja filosoof (teiste allikate järgi sündis 1138)

## Surnud

* Henry I, Inglismaa kuningas
* Wartislaw I, Greifide dünastia asutaja
* Wuqimai, Jini dünastia teine keiser
# Benjamin Franklin

| Benjamin Franklin |
| --- |
|  |
| Sünniaeg |
17. jaanuar 1706 Boston |
| Surmaaeg |
17. aprill 1790 (84-aastaselt) Philadelphia |
| Amet |
poliitik, diplomaat, kirjanik |
| Autasud |
Copley medal, St Andrewsi ülikooli audoktor |
| Autogramm |
|  |
| [muuda Wikidatas] |

**Benjamin Franklin** (17. jaanuar 1706 (6. jaanuar vkj) Boston – 17. aprill 1790 Philadelphia) oli ameerika poliitik, diplomaat, teadlane, leiutaja, ajakirjanik ja polühistor; üks Ameerika iseseisvussõja liidritest.

Ta oli ka üks Ameerika Ühendriikide Iseseisvusdeklaratsiooni koostajatest.

Franklin asutas palju valitsusväliseid organisatsioone, mille hulka kuulusid Philadelphia esimene raamatukogu Philadelphia Raamatukogukompanii (1731, tegutseb tänapäevani), Pennsylvania ülikooli (1740, tegutseb tänapäevani) ja Philadelphia tuletõrje (1736, tegutses umbes 1820. aastani). Tema eestvedamisel asutati Philadelphias 1743. aastal Filosoofiaühing, mis 1769 reorganiseeriti Ameerika Filosoofiaseltsiks. Temast sai Ameerika Filosoofiaseltsi esimene president.

Pärast 1767. aastat oli ta seotud ajalehega Pennsylvania Chronicle, mis oli tuntud revolutsioonilise meelsuse ning kriitilise suhtumise poolest Suurbritannia parlamenti ja kuningakotta.

## Töökohad

1736–1751 oli Franklin Pennsylvania provintsi assamblee 21. peasekretär ja 1751–1764 assamblee liige, esindades Philadelphia maakonda, sellest viimased 5 kuud assamblee eesistuja. Ühtlasi oli ta 1749–1754 Pennsylvania ülikooli esimene president.

1753 sai ta Briti Ameerika esimeseks postiülemaks ja oli sellel kohal 1774. aastani. Samuti oli ta USA esimene postiülem aastatel 1775–1776. Samal aastal oli ta Teise kontinentaalkongressi saadik, esindades Pennsylvaniat.

1779–1785 oli ta esimene USA suursaadik Prantsusmaal ja 1782–1783 ühtlasi esimene USA suursaadik Rootsis (järgmine USA suursaadik Rootsi määrati alles 1814). 1785–1788 oli Franklin Pennsylvania president.

## Mälestuse jäädvustamine

Benjamin Franklini trükitud Pennsylvania kolmepennine paberraha (1764)
Benjamin Franklini portree on kujutatud 100-dollarisel pangatähtedel.

## Välislingid

* Vapp
# Hommikumaa targad

Peter Paul Rubens "Kuningate kummardamine" u 1619
**Hommikumaa targad**, tuntud ka kui "idamaa targad", "kolm maagi" või **kolm kuningat**, olid Piibli Uue testamendi järgi ida poolt, eeldatavasti Pärsia aladelt saabunud astroloogid, kes tulid Petlemma äsja sündinud Jeesuslast austama. Kolmekuningapäev on 6. jaanuaril ja kirikukalendris on see kuupäev, mil idamaa targad (kuningad) Jeesuslapse leidsid.

Uus testament ei täpsusta ning ka ühestki teisest allikast ei ole teada, kas tegemist oli kuningatega või kas neid tarku mehi oli kolm või rohkem. Piiblis mainitud kinkide arvu järgi oletatakse, et neid oli kolm. Vaieldav on ka milline tark mida kinkis. Kunstis nimetatakse seda süžeed "kuningate kummardamiseks".

Piiblilegendi järgi hommikumaa targad nägid taevas eredat kaheksaharulist tähte, mis näitas neile teed Petlemma. Nad mõistsid, et messias on sündinud ning tulid "juutide kuningale" austust avaldama. Hommikumaa targad tõid Jeesuslapsele kingituseks kulda, viirukit ja mürri.

Kuulnud võistleja sünnist püüdis kuningas Herodes Jeesust tappa. Ta lasi tappa kõik juudi soost väiksed poisslapsed Petlemma ümbruses. Joosepit, Maarja abikaasat, aga hoiatati unenäos Herodese plaanidest. Püha perekond põgenes Egiptusse. Herodes palus tarkadel Jeruusalemma tulla, et teada saada sündinud kuninga asupaik ja sündinu surmata. Jumal hoiatas hommikumaa tarku unes, et nad ei läheks Jeruusalemmast läbi. Targad kuuletusid ning läksid koju teist teed pidi.

Kolme tarka on hiljem mõnikord käsitletud ka kui Jeesuse eluajal tuntud Vana Maailma kolme osa (Euroopa, Aasia ja Aafrika) ehk kolme "rassi" sümboolseid esindajaid. Vana valgenahaline Melchior kingib Kristusele kui lunastajale mürri (Euroopa). Keskmises vanuses kollase nahavärviga Balthasar kingib Kristusele kui jumalale viirukit (Aasia). Noor mustanahaline Caspar kingib Kristusele kui maisele valitsejale kulda (Aafrika).

## Viited
# Luure

|  |  |
| --- | --- |
|  |  *See artikkel räägib informatsiooni kogumisest; perekonnanime kohta vaata artiklit Luure (perekonnanimi).* |

---

**Luure** on salajase või raskesti kättesaadava teabe kogumine ja edastamine, laiemas tähenduses ka varjatult teabe kogumine teabehankeprotsessis.

**Spionaaž** on salajase (riigisaladuseks tunnistatud) teabe hankimine ja edastamine välisriigi või konkureeriva asutuse esindajale.

Mõlema termini asemel on kasutatud sõna salakuulamine. Luure mõiste on laiem kui salakuulamise mõiste. Salakuulamist selle tavalises tähenduses seostatakse tihti tegevusega, millel puudub moraalne alus.

Luuretegevus sisaldab poliitilise, majandusliku ja tehnilise teabe hankimist. Teavet kogutakse enamasti avalikest allikatest. Luureandmetel võib olla suur tähtsus ka valitsuse otsustes. Hea luure võib korvata väikse riigi armee ja relvastuse vähesuse.

Ingliskeelne oskussõna *intelligence* tähendab teadmisi, võimet õppida ning teadmisi kasutada. Luure laiemas tähenduses on riigi tegevus teise riigi tegevuse mõistmiseks ja mõjutamiseks. Demokraatlikus riigis on luure ja vastuluure tegevusulatus sätestatud põhiseaduses, rahvusvahelistes lepingutes jt asutustevahelist tegevust regulerivates seadustes.

## Jaotus

* inimluure HUMINT (ingl.k *Human Intelligence*),
* signaalluure SIGINT (ingl. k *Signal Intelligence*),
* kosmoseluure GEOINT (ingl. k *Geospatial Intelligence*),
* tehniline luure TECHINT (ingl. k *Technical Intelligence*),
* majandusluure FININT (ingl. k *Financial Intelligence*),
* meditsiiniline luure MEDINT (ingl. k *Medical Intelligence*),
* avalike allikate luure ja analüüs OSINT (ingl. k *Open Source Intelligence*)

## Vaata ka

* Eesti luureajalugu
* luureasutuste loend
* sõjaväeluure
* vastuluure
* välisluure
* luureühendus
* rekognostseerimine
* lahinguluure
* kaardiluure
* majandusluure
* konkurentsiluure (*Competitive Intelligence*)
* tööstusspionaaž
* analüütiline luure
* Luuraja, spioon, nuhk, agent

## Välislingid
# 1965. aasta Eurovisiooni lauluvõistlus

| Eurovisiooni lauluvõistlus 1965 |
| --- |
| Toimumise ajad |
| Finaal |
20. märts 1965 |
| Korraldus |
| Toimumiskoht |  Itaalia Napoli Sala di Concerto della RAI |
| Õhtujuhid |
Gianni Ferrio |
| Korraldaja |
RAI |
| Osalejad |
| Osalejate arv |
18 |
| Debüteerijad |  Iirimaa |
| Naasnud riigid |  Rootsi |
| Hääletus |
| Hindamissüsteem |
Iga riigi 10-liikmeline žürii annab 5, 3 ja 1 punkti oma kolmele lemmikule, võib anda ka 6 ja 3 punkti kahele või 9 punkti ühele lemmikule. |
| Võitja |  Luksemburg "Poupée de cire, poupée de son" - France Gall |
| Null punkti |  Belgia  Hispaania  Saksamaa  Soome |

**1965. aasta Eurovisiooni lauluvõistlus** oli 10. Eurovisiooni lauluvõistlus ja see toimus 20. märtsil 1965 Napolis Itaalias. Selle võitis Luksemburg.

Rootsi laul oli inglise keeles (kuigi riiklikus eelvoorus lauldi rootsi keeles), erinevalt kõikidest teistest lauludest (ka varasematel lauluvõistlustel), kui kõik laulud olid mõnes vastava riigi ametlikus keeles. Pärast seda lisatigi järgmise aasta võistlusel vastav keelereegel, mis kehtis kuni 1972. aastani, ning uuesti 1977–1998.

## Finaali tulemused

| Jrk | Riik | Esitaja | Laul | Koht | Punkte |
| --- | --- | --- | --- | --- | --- |
| 01 |  Holland | Conny van den Bos | "Het Is Genoeg" | 11. | 5 |
| 02 |  Suurbritannia | Kathy Kirby | "I Belong" | 2. | 26 |
| 03 |  Hispaania | Conchita Bautista | "¡Qué Bueno, Qué Bueno!" | 15. | 0 |
| 04 |  Iirimaa | Butch Moore | "Walking The Streets in the Rain" | 6. | 11 |
| 05 |  Saksamaa | Ulla Wiesner | "Paradies, Wo Bist Du" | 15. | 0 |
| 06 |  Austria | Udo Jürgens | "Sag Ihr Ich Lass Sie Grüßen" | 4. | 16 |
| 07 |  Norra | Kirsti Sparboe | "Karusell" | 13. | 1 |
| 08 |  Belgia | Lize Marke | "Als Het Weer Lente Is" | 15. | 0 |
| 09 |  Monaco | Marjorie Noël | "Va Dire À L'Amour" | 9. | 7 |
| 10 |  Rootsi | Ingvar Wixell | "Absent Friends" | 10. | 6 |
| 11 |  Prantsusmaa | Guy Mardel | "N'Avoue Jamais" | 3. | 22 |
| 12 |  Portugal | Simone de Oliveira | "Sol De Inverno" | 13. | 1 |
| 13 |  Itaalia | Bobby Solo | "Se Piangi, Se Ridi" | 5. | 15 |
| 14 |  Taani | Birgit Brüel | "For Din Skyld" | 7. | 10 |
| 15 |  Luksemburg | France Gall | "Poupée De Cire, Poupée De Son" | 1. | 32 |
| 16 |  Soome | Viktor Klimenko | "Aurinko Laskee Länteen" | 15. | 0 |
| 17 |  Jugoslaavia | Vice Vukov | "Čežnja" | 12. | 2 |
| 18 |  Šveits | Yovanna | "Non, À Jamais Sans Toi" | 8. | 8 |

██ Osalenud riigid
# 1860. aastad

Viimased sündmused maailmas • Aastate loend • Aasta päevad
◄ |
**2. aastatuhat**
| ►

◄ |
18. sajand |
**19. sajand**
| 20. sajand
| ►

◄ |
1830. aastad |
1840. aastad |
1850. aastad |
**1860. aastad**
| 1870. aastad
| 1880. aastad
| 1890. aastad
| ►

1860 |
1861 |
1862 |
1863 |
1864 |
1865 |
1866 |
1867 |
1868 |
1869

**1860. aastad** on ajavahemik 1860. aasta algusest kuni 1869. aasta lõpuni.

## Sündmused ja suundumused

### Maailm

* toimus Itaalia ühendamine kuningas Victor Emmanuel II juhtimisel Itaalia kuningriigiks.
* Dmitri Mendelejev töötas välja kaasaegse keemiliste elementide perioodilisussüsteemi.
* 1860–1861 – toimus esimene Taranaki sõda Uus-Meremaa Põhjasaarel Briti kolonistide ja maooride vahel.
* 1861 – pärisorjus kaotati Venemaal tsaar Aleksander II poolt.
* 1861–1867 – toimus teine Prantsuse-Mehhiko sõda.
* 1861–1865 – toimus Ameerika Ühendriikide kodusõda.
* 10. jaanuar 1863 – avati Londoni metroo.
* 1863–1864 – toimus Venemaa Keisririigi alla kuuluvas Poolas jaanuariülestõus.
* 1864 – lõppes Vene–Tšerkessi sõda, toimus tšerkesside genotsiid.
* 1864–1870 – toimus Paraguay sõda, kui Argentinast, Brasiiliast ja Uruguayst koosnev kolmikliit tungis Paraguaysse.
* 14. aprill 1865 – John Wilkes Booth mõrvas Ameerika Ühendriikide presidendi Abraham Lincolni.
* 1866 – rajati Atlandi-ülene telegraafikaabel, võimaldades sidet Ameerika ja Euroopa vahel.
* 1867 – sai alguse Austria-Ungari monarhia Austria-Ungari kompromissi tulemusel.
* 1868 – algas Meiji periood Jaapani ajaloos.
* 17. november 1869 – avati Suessi kanal.

### Eesti

* Eestis algas suurem talude päriseks ostmine talupoegade poolt, seda võimaldas kehtima hakanud talurahvaseadus.

## Tähtsad inimesed

* ...
# Walther Funk

Walther Funk (1943)
**Walther Immanuel Funk** (18. august 1890 – 31. mai 1960) oli Saksa ajakirjanik ja poliitik. Ta oli Saksamaa majandusminister 5. veebruarist 1938 kuni 1. maini 1945.

Funk sündis kaupmehe perekonnas Danzkehmenis Ida-Preisimaal (tänapäeval Sosnovka Kaliningradi oblastis). Õppis õigusteadust, majandust ja filosoofiat Berliini Humboldti Ülikoolis ja Leipzigi Ülikoolis. Esimese maailmasõja puhkedes mobiliseeriti ta jalaväkke, kuid 1916 arvati reservi kui teenistuseks kõlbmatu. Pärast sõda töötas Funk ajakirjanikuna.

1920 abiellus Luise Schmidt-Siebeniga.

1924 sai paremtsentristliku finantsajalehe Berliner Börsen-Zeitung toimetajaks. Natsionalistlike ja antimarksistlike vaadete tõttu lahkus suvel 1931 ajalehest, astus Natsionaalsotsialistlikku Saksa Töölisparteisse ning sai lähedaseks Gregor Strasseriga, kes korraldas Funkile kohtumise Hitleriga. Osaliselt majandushuvi tõttu valiti ta juulis 1932 Reichstagi saadikuks ning detsembris 1932 sai majanduspoliitika komitee juhatajaks. Kui natsionaalsotsialistlik partei tuli Saksamaal võimule, astus Funk Reichstagist tagasi ja asus Kolmanda Reichi valitsuse pressiülema ametikohale.

Märtsis 1933 nimetati ta riigisekretäriks (*Staatssekretär*) avaliku propaganda ministeeriumis (*Reichsministerium für Volksaufklärung* *und Propaganda*). Veebruaris 1938 sai ta Hjalmar Schachti asemel Saksamaa majandusministriks (*Reichswirtschaftsminister*). Schacht vallandati vastuolude tõttu Hermann Göringiga.

Jaanuaris 1939 nimetati Funk Saksa riigipanga presidendiks.

Pärast sõda mõisteti Funki üle vaatamata ta kehvale tervisele Nürnbergis kohut. Teda süüdistati inimsusvastastes kuritegudes ja talle mõisteti 20 aasta pikkune vanglakaristus, mida ta asus kandma Spandau vanglas. 16. mail 1957 vabastati ta kehva tervise tõttu vanglast.

Walther Funk suri kolm aastat hiljem Düsseldorfis diabeeti.
# Knight Bachelor

*Knight Bachelor*'i rinnamärk
Knight Bachelor (inglise keeles *Knight Bachelor*) on Briti autasude ja tiitlite süsteemis tiitel isikule, kes monarhi tahtel on tõstetud rüütliks, kes ei oma baroneti tiitlit ja ei ole mõne Suurbritannias tunnustatud rüütliordu kõrgemate astmete liige. Tiitel ei ole pärandatav.

## Rüütliseisus *ex officio*

Inglismaa ja Walesi Ülemkohtu liikmed saavad *Knight Bachelor*'i tiitli *ex officio* (ameti poolest).

## Rüütliseisus teenete eest

Sagedamini antakse *Knight Bachelor*'i tiitel tsiviilisikutele, eriti laialdaselt on rüütliseisust antud kunstiinimestele. *Knight Bachelor* omab õigust viisakussõnale *Sir* ka siis, kui ta kuulub rüütliordu madalamatesse astmetesse, millega rüütliseisust automaatselt ei kaasne. Mõned näited:

### Sir Paul McCartney

Muusik Paul McCartney, olles küll 1965. aastast Briti impeeriumi ordu madalaima klassi liige (MBE), ei omanud rüütliseisust. Alles 1997. aastal lõi kuninganna ta rüütliks, andes talle tiitli *Knight Bachelor*.

### Sir Alex Ferguson

Šoti jalgpalliklubi peatreener Alex Ferguson viis Aberdeen F.C. 1983. aastal kahe suurvõiduni Euroopas ja samal aastal ülendati ta Briti impeeriumi ordu ohvitseriks (OBE). Aastal 1991 Ferguson kordas Manchester Unitediga sama, mis tal õnnestus teha 1983. aastal Aberdeen F.C.-ga, lisaks tuli tema klubi järgmise nelja aasta jooksul kaks korda Inglismaa meistriks ja võitis kaks korda superkarika, sealhulgas 1994. aastal lisaks veel kolmanda auhinna – Inglismaa karika. Neid saavutusi hinnates ülendas kuninganna Fergusoni Briti impeeriumi ordu komandöriks (CBE), kuid kumbki neist tiitlitest – ei äsjasaadu ega ka varasem – teinud temast rüütlit. Manchester Unitedi edu aga jätkus ka järgmistel aastatel. Aastal 1999 tuli Manchester Unitedi meeskond Fergusoni juhtimisel Inglismaa meistriks, seejärel võitis Inglismaa karika ja tuli Euroopa meistriks ning kõigele krooniks võitis veel maailma klubide karika. Teenete eest jalgpallispordis löödi Alex Ferguson 1999. aastal rüütliks ja ta sai tiitli *Knight Bachelor*.

### Sir Ove Arup

Taani päritolu inglise ehitusinsener Ove Arup ülendati 1953. aastal Briti impeeriumi ordu komandöriks (CBE). 1970. aastal sai Arup rüütliks, talle anti tiitel *Knight Bachelor* teenete eest arhitektuuri ja tsiviilehituse valdkonnas. Sydney ooperiteatri avamiseni oli siis jäänud veel kolm aastat, kuid Arupi karjääri kõige tähtsaim saavutus – ooperimaja katusetarindite projekteerimine – oli juba seljataga.

### Sir Anthony Hopkins

Filminäitleja Anthony Hopkins ülendati 1987. aastal 50-aastaselt Briti impeeriumi ordu komandöriks (CBE). 1993. aastal lõi kuninganna Elizabeth II Hopkinsi rüütliks, andes talle tiitli *Knight Bachelor* teenete eest kunsti valdkonnas.

## Kuulsaid *Knight Bachelor*'e enne 20. sajandit

* Isaac Newton (1642–1727)
* Arthur Conan Doyle (1859–1930)

## Vaata ka

* Rüütlikslöömine
* *Sir*
* Suurbritannia rüütliseisus

## Välislingid

* Imperial The Imperial Society of Knight Bachelors (inglise)
* Ühendkuningriigi aunimetuste süsteem Briti valitsuse koduleht (inglise)
# George Michael

George Michael (2011)
George Michael (2006)
**George Michael** (kodanikunimega **Georgios Kyriacos Panayiotou** (kreeka: *Γεώργιος Κυριάκος Παναγιώτου*, Geórgios Kyriákos Panagiótou); 25. juuni 1963 East Finchley, Põhja-London – 25. detsember 2016 Goring, Oxfordshire) oli inglise laulja ja helilooja. Enne soolokarjääri tegutses koos Andrew Ridgeleyga ansamblis Wham!.

Tema isa Kyriacos Panayiotou kolis Küproselt Inglismaale 1950. aastatel ja võttis nimeks Jack Panos. Michaeli ema Lesley Angold oli inglise tantsija, kelle ema oli juut.

Oxfordshire'i koroneri Darren Salteri sõnul suri Michael 25. detsembril 2016 nõrgenenud südame ja kahjustunud maksa tõttu. Michael on maetud Põhja-Londoni Highgate'i kalmistule.

## Diskograafia

### Dueti Wham! liikmena

* "Fantastic" (1983)
* "Make It Big" (1984)
* "Music from the Edge of Heaven" (1986)

### Sooloalbumid

* "Faith" (1987)
* "Listen Without Prejudice Vol. 1" (1990)
* "Five Live" (EP) (1993)
* "Older" (1996)
* "Songs from the Last Century" (1999)
* "Patience" (2004)
* "Symphonica" (2014)

## Viited

## Välislingid

* Koduleht
* Blogi